Edo Maajka - Wikipedia, slobodna enciklopedija

# Edo Maajka

### Sa Wikipedije, slobodne enciklopedije

| Ovom članku je potrebna jezička standardizacija, preuređivanje ili reorganizacija. Pogledajte kako poboljšati članak, kliknite na link uredi i doradite članak vodeći računa o standardima Wikipedije.

Edin Osmić
bosanskohercegovački reper
rođen: | 22. decembar 1978. Brčko, Bosna i Hercegovina

Edo Maajka (pravo ime Edin Osmić), poznat i kao Glavonja je bosanskohercegovački reper i autor hip-hop tekstova. Rođen je 22. decembra 1978. u Brčkom, Bosna i Hercegovina.

## [uredi] Biografija

Poznavati Edu Maajku slično je kao da ste upoznali cijeli kraj u kojem je rođen i ono što su ljudi tamo voljeli i vole. Edo voli ribičiju i dobru zabavu, voli sport, dobru muziku i dobro popit. U proljeće 1992. godine rat je zahvatio i njegov kraj, pa je Maajka bio prisiljen pobjeći u selo Ograđenovac nadomak Brčkog. Kamionom, kao i mnoštvo ljudi zahvaćeni ratom, prelazi u Hrvatsku gdje prvo u Privlaci kraj Vinkovaca, a zatim i u Zagrebu pronalazi svoje mjesto pod suncem. Kako sam kaže: "Doš'o sam u Zagreb prije 9 godina i ovaj grad prihvaćam kao svoj. Imam purgerski naglasak, volim Dinamo, skandir'o za Radio 101, skandir'o za sindikate. Bio sam tu kad se mijenjala vlast, kad je Dinamo rokn'o Partizan 5:0, kad je rikn'o Njofra... Tu sam prvi put guzio, prvi put se napio, prvi put rep'o, prvi put skoro sve."

No ipak vraća se u Bosnu kako bi studirao mašinstvo i kriminalistiku. Za vrijeme boravka u Tuzli, Edo postaje jedan od članova hardcore grupe Diskord koja kasnije mijenja ima u "Defence" (Obrana). Ta grupa postaje jedna od boljih u Tuzli i BiH. Njihov demo singl 'Obrana 99' postaje hit godine na radio Hit-u u Brčkom.

Iako izgleda kao teži hardkoraš, bar po masi, Edina ljubav ipak je hip hop i rep. Edo s lakoćom radi tekstove i prvo se promovira na radio stanici "Kameleon" gdje izvodi prvi bosanski freestyle. Emisija se zove FMJAM i dan danas je omiljena Edina radio emisija o kojoj nas uvijek rado upoznaje.

Ta emisija okuplja oko sebe mlade neafirmirane umjetnike koji zajedno čine grupu "Disciplinska komisija" i čiji je Edo član. Nakon godinu, dvije dana Edo odustaje od fakulteta zbog finansija i drugih stvari, vraca se u Zagreb gdje ide do Shot-a (Elemental) i moli ga da mu da jednu podlogu na veresiju (dug, semdo). Edo i Shot su se uvezali i prave prvo "Minimalni rizik", a nakon mjesec dana i pjesmu "Mahir i Alma". Pjesme su snimljene u Studiju 25 kod Maleka za sitne pare. Pjesme su se prvi put zavrtile na emisiji Blackout (Frx,Phat Phillie) i odjek među publikom je bio odličan. Demo pjesma "Mahir i Alma" je bila po izboru slušatelja radio Kameleona hit 2001. godine.

Edin talent prepoznaju izdavačke kuće, a on se odlučuje za Menart, koji mu priprema prvi studijski album "Slušaj Mater". Album izlazi u jesen 2002, producenti su Dash, Koolade i Shot, a već prvi singl "Znaš me" postaje veliki hit, kako u Bosni, tako i u ostalim zemljama bivše Jugoslavije. Edo je tokom 2003. postao daleko najpopularniji reper u zemlji, osvojio pregršt nagrada (Zlatna Koogle, Davorini, Porini, Crni mačci) i još učvrstio poziciju novim uspješnim singlovima s albuma, ali i atraktivnim gostovanjima na pjesmama "Ganja" (Šo!Mazgoon) i "Teško je ful biti kul" (Hladno pivo). Imao je i vrlo uspješnu zajedničku turneju s The Beat Fleetom, a godinu je zaključio velikim hitom "Prikaze".

Neumorni Edo snimio je drugi album, čak 19 pjesama pod zajedničkim naslovom "No Sikiriki". Istoimeni singl je ovladao eterom, animirani videospot u produkciji švedskog medija tima Werk podijelio publiku, dok se album odmah nametnuo kao jedan od glavnih favorita za najbolje domaće ostvarenje godine.

Prešavši jadransku obalu i popunivši koncertni raspored za promotivne nastupe uz "No sikiriki" album do kraja 2004. u inozemstvu, Edo se spremao za najveći koncert tog dijela karijere. U Domu sportova 2. listopada 2004. nastupio je pred skoro 9 hiljada ljudi. Novinski i Internet napisi hvalospjevima su obasuli nastup detektirajući Edu kao karizmatičnog općenarodnog čovjeka, svojevrsnog Johnnyja Štulića svoje generacije. Na krilima takvih uspjeha, "No sikiriki" je ponovio i nadmašio rezultate prvijenca, osvojivši novi naramak Porina, Koogli i Davorina.

Tokom 2005. godine Edo promocira album "No Sikiriki" uz koncerte i priprema novi album. Krajem godine izdao je spot "Mater Vam Jebem" kojim oficijalno zatvara album "No Sikiriki".

Početkom 2006. godine, spotom "To Mora Da Je Ljubav" (inače obrada pjesme "Cissy Strut" od benda "The Meters"), najavio je novi album "Stig'o ćumur". Album je izašao 30. marta kada je započeta i promotivna turneja.

Edo je i sada član "Disciplinske Komisije" i "Odbrane". Radi i živi u Zagrebu.

## [uredi] Nagrade

- Porin
  - Najbolji album urbane, klupske muzike "No Sikiriki" (2005)
  - Najbolji spot "Pržiiiii" (2005)
  - Novi izvođač godine "Edo Maajka" (2003)

- Davorin
  - Urbani album "No Sikiriki" (2005)
  - Pjesma godine "No Sikirkiki" (2005)
  - Urbana pjesma "No Sikiriki" (2005)
  - Urbani izvođač "Edo Maajka" (2005)
  - Vokalna saradnja: "Hajmo rušit" Frenkie i Edo Maajka (2006)

- Zlatna Koogla
  - Najbolji pjevač "Edo Maajka" (2005)
  - Najbolji spot "Pržiiiii" (2005)
  - Najbolju web stranicu "www.edomaajka.com"(2005)
  - Zlatni Dop godine - Najizvođač prema glasovima kritike "Edo Maajka" (2005)

- Crni Mačak
  - Debitant godine "Edo Maajka" (2003)
  - Najbolja pjesma "Znaš me" (2003)

## [uredi] Diskografija

- Slušaj mater (2002)
- Zlatna dolina (2003)
- No sikiriki (2004)
- Stig'o ćumur (2006)
- Sjeti se (2007-2008)

## [uredi] Vanjski linkovi

- Službena stranica Ede Maajke

Wikicitat na bosanskom jeziku ima članak pod nazivom:
Edo Maajka
Preuzeto sa: "http://bs.wikipedia.org../../../e/d/o/Edo_Maajka_b049.html"

Kategorije: Potrebno preuređivanje | Muškarac | 1978 rođenja | Biografije, Bosna i Hercegovina | Brčko | Hip hop | Bosanskohercegovački pjevači | Edo Maajka albumi

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- English
- Hrvatski
- Српски / Srpski